**Ministru kabineta noteikumu projekta “Grozījumi Ministru kabineta 2010. gada 21. jūnija noteikumos Nr. 557 “Valsts drošības iestāžu amatpersonu un darbinieku veselības aprūpes izdevumu apmaksas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu.  Projektam noteikts spēkā stāšanās termiņš – 2019. gada 1. janvāris. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Likums “Grozījumi Valsts drošības iestāžu likumā”. Stājas spēkā 2019. gada 1. janvārī.  2. Likums “Grozījumi Valsts un pašvaldību institūciju amatpersonu un darbinieku atlīdzības likumā”. Stājas spēkā 2019. gada 1. janvārī.  3. Likums “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”. Stājas spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 21. jūnija noteikumi Nr. 557 “Valsts drošības iestāžu amatpersonu un darbinieku veselības aprūpes izdevumu apmaksas kārtība” (turpmāk – Noteikumi) nosaka apmaksātas veselības aprūpes saņemšanas nosacījumus, apmaksājamo pakalpojumu veidus un apmaksas kārtību, kā arī veselības aprūpes pakalpojumus un neapmaksājamos izdevumus valsts drošības iestāžu amatpersonām un darbiniekiem. Taču Noteikumu 2. punkts paredz, ka Noteikumi neattiecas uz Drošības policijas (turpmāk – Iestāde) amatpersonām ar speciālajām dienesta pakāpēm. Pašreiz uz Iestādes amatpersonām ar speciālajām dienesta pakāpēm attiecas Ministru kabineta 2010. gada 21. jūnija noteikumi Nr. 569 “Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi saņem apmaksātus veselības aprūpes pakalpojumus”.  Likumos “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” un “Grozījumi Valsts drošības iestāžu likumā” paredzēti grozījumi, kas paredz no 2019. gada 1. janvāra no Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas tiesiskā regulējuma loka izslēgt Iestādi, to aizvietojot ar dienesta gaitas regulējumu, kas attiecināms uz valsts drošības iestādēm.  Ņemot vērā minēto, ir nepieciešams noteikt vienlīdzīgus apmaksātas veselības aprūpes saņemšanas nosacījumus, apmaksājamo pakalpojumu veidus un apmaksas kārtību, kā arī veselības aprūpes pakalpojumus un neapmaksājamos izdevumus visu valsts drošības iestāžu amatpersonām un darbiniekiem. Līdz ar to Projekts paredz svītrot Noteikumos 2. punktu, kas paredz to neattiecināšanu uz Iestādes amatpersonām ar speciālajām dienesta pakāpēm.  Projekts paredz arī atsevišķus precizējumus Noteikumu regulējumā:  1. Precizēt Noteikumu izdošanas tiesisko pamatu atbilstoši Valsts un pašvaldību institūciju amatpersonu un darbinieku atlīdzības likuma 39. panta pirmajai daļai, ko paredz likums “Grozījumi Valsts un pašvaldību institūciju amatpersonu un darbinieku atlīdzības likumā”, kas stājas spēkā 2019. gada 1. janvārī.  2. Projekts paredz papildināt Noteikumu 4.18. apakšpunktu ar atrunu, ka ar valsts drošības iestādes vadītāja atļauju amatpersona var saņemt apmaksātus veselības aprūpes pakalpojumus ārvalstīs.  3. Šobrīd Noteikumu 4.19.3. apakšpunktā ir noteikts, ka amatpersonai netiek apmaksāti izdevumi par pakalpojumiem, kuri saņemti ceļu satiksmes negadījuma rezultātā, kas noticis amatpersonas vainas dēļ laikā, kad nav pildīti dienesta pienākumi. Ņemot vērā ceļu satiksmes negadījumu statistiku, pastāv samērā liela iespēja iegūt traumu ceļu satiksmes negadījumā. Bez tam, ja amatpersona tiks atzīta par vainīgu ceļu satiksmes negadījumā, arī obligātā civiltiesiskā transportlīdzekļu apdrošināšana nesegs veselības aprūpes pakalpojumu izdevumus. Ņemot vērā šīs sociālās garantijas mērķi, Projekts paredz svītrot Noteikumu 4.19.3.apakšpunktu.  Nepieciešams noteikt, ka noteikumi stājas spēkā 2019. gada 1. janvārī, ņemot vērā, ka Projektā ietvertais regulējums ir saistīts ar grozījumiem Valsts drošības iestāžu likumā, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā un Valsts un pašvaldību institūciju amatpersonu un darbinieku atlīdzības likumā, kas stāsies spēkā 2019. gada 1. janvārī. |
| 3. | Projekta izstrādē iesaistītās institūcijas | Iekšlietu ministrija, valsts drošības iestādes. |
| 4. | Cita informācija | Ņemot vērā likumā “Grozījumi Valsts un pašvaldību institūciju amatpersonu un darbinieku atlīdzības likumā” paredzētās izmaiņas, Iekšlietu ministrijai, plānojot 2019. gada budžetu, jautājumā par veselības aprūpes pakalpojumu izdevumu segšanu Iestādes amatpersonām, jāveic apropriācijas pārdale atbilstoši budžeta programmām (apakšprogrammām). |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz valsts drošības iestādēm un to amatpersonām, savukārt plašāku institūciju vai personu loku neietekmē. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs Iestādes amatpersonu kompensācijas pieteikumu izskatīšanā tiks pārnests no Iekšlietu ministrijas veselības un sporta centra uz Iestādi. |
| 3. | Administratīvo izmaksu monetārs novērtējums | Iestādei Projekts nerada administratīvās izmaksas, kas pārsniedz noteikto līmeni, pie kura jāveic novērtējums, jo šobrīd Iestāde veic kompensāciju pieteikumu izskatīšanu attiecībā uz amatpersonām bez speciālajām dienesta pakāpēm. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo Projekts skar tikai valsts drošības iestādes un to amatpersonas, savukārt sabiedrību kopumā neietekmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts drošības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Iestādei būs nepieciešams uz pusslodzi algot personu ar atbilstošu kvalifikāciju, lai izskatītu pieteikto kompensāciju atbilstību Noteikumos paredzēto apmaksāto veselības aprūpes pakalpojumu būtībai. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

25.10.2018. 14:40

937

67208949, juristi@dp.gov.lv